KOMMISSIONENS FORSLAG ÆNDRING

Ændring 1

Forslag til forordning — ændringsretsakt Betragtning 1 a (ny)

(1a) Arrangementet med generelle toldpræferencer (GSP) har siden indførelsen været et af EU's vigtigste handels- og udviklingspolitiske instrumenter med henblik på at hjælpe udviklingslandene med at bekæmpe fattigdom ved gennem international samhandel at bringe dem i stand til at generere indkomster og bidrage til deres bæredygtige udvikling gennem fremme af industriel udvikling og diversificering af deres økonomier.

Ændring 2

Forslag til forordning — ændringsretsakt Betragtning 2 a (ny)

(2a) Den primære målsætning for EU's udviklingspolitik og derfor også for GSP-ordningen er at nå millenniumudviklingsmålene, udrydde fattigdom og fremme bæredygtig udvikling og god regeringsførelse i udviklingslandene ved at fremme en større diversificering af deres økonomier og integrere dem bedre i verdenshandelen.

Ændring 3

Forslag til forordning — ændringsretsakt Betragtning 6 a (ny)

(6a) For at øge udnyttelsesgraden og effektiviteten af GSP og give udviklingslandene mulighed for at drage fordel af international handel og præferenceordninger bør Den Europæiske Union stræbe efter at yde disse lande, og i særdeleshed de mindst udviklede lande (LDC-lande), tilstrækkelig teknisk bistand.

Ændring 4

Forslag til forordning — ændringsretsakt Betragtning 8 a (ny)

8a Gennemførelsen af de konventioner, der henvises til i den særlige ansporende ordning for bæredygtig udvikling og god regeringsførelse, bør støttes med teknisk bistand;

Ændring 5

Forslag til forordning — ændringsretsakt Betragtning 10 a (ny)

10a De udviklingslande, der opfylder støttekriterierne for den særlige ansporende ordning for bæredygtig udvikling og god forvaltningspraksis efter den 31. oktober 2008, bør være berettiget til at drage fordel af yderligere præferencer, så snart de opfylder de pågældende kriterier. Kommissionen udtaler sig om de nye anmodninger en gang om året;

Ændring 38

Forslag til forordning — ændringsretsakt Betragtning 15

(15) Tolden bør fortsat være suspenderet for ikke-følsomme varer, mens tolden på følsomme varer bør nedsættes for at sikre en tilfredsstillende udnyttelsesgrad og samtidig tage højde for situationen i de respektive erhvervsgrene i Fællesskabet. (15) Tolden bør fortsat være suspenderet for ikke-følsomme varer, mens tolden på følsomme varer bør fastsættes på en sådan måde, at der sikres en tilfredsstillende udnyttelsesgrad og samtidig tages højde for situationen i de respektive erhvervsgrene i Fællesskabet;

Ændring 6

Forslag til forordning — ændringsretsakt Betragtning 15 a (ny)

(15a) Med henblik på at forhindre, at præferencerne udhules, bør Kommissionen i den næste forordning overveje at overføre varer, som nu er klassificeret som»følsomme« til kategorien »ikke-følsomme« varer.

Ændring 7

Forslag til forordning — ændringsretsakt Betragtning 19

(19) For at der kan være sammenhæng i Fællesskabets handelspolitik bør et begunstiget land ikke både have fordele af arrangementet og af en frihandelsaftale, hvis denne aftale dækker mindst alle de præferencer, som landet har ifølge dette arrangement; (19) For at der kan være sammenhæng i Fællesskabets handelspolitik bør et begunstiget land ikke både have fordele af arrangementet og af en frihandelsaftale, hvis denne aftale dækker og også effektivt gennemfører og i givet fald konsoliderer mindst alle de præferencer, som landet har ifølge dette arrangement;

Ændring 8

Forslag til forordning — ændringsretsakt Betragtning 21 a (ny)

21a Oprindelsesreglerne bør revideres for at tage hensyn til tværregional og global kumulation og muligheden for, at et land kan komme i betragtning til præferencebehandling under GSP, GSP+ og Alt Undtagen Våben-initiativet (EBA), selv hvis det ikke er det endelige bestemmelsesland for eksport, forudsat at varerne tilføjes betragtelig merværdi i det pågældende land. I forbindelse med denne revision bør også kravet om en dobbelt forarbejdningsproces for visse varer afskaffes;

Ændring 9

Forslag til forordning — ændringsretsakt Betragtning 21 b (ny)

(21b) Kommissionen bør inden for Verdenshandelsorganisationens (WTO) rammer først og fremmest arbejde for at opnå en aftale om en harmonisering af oprindelsesbestemmelserne, som giver udviklingslandene og LDC-landene en præferencebehandling.

Ændring 37

Forslag til forordning — ændringsretsakt Betragtning 21 c (ny)

(21c) I henhold til artikel 37, stk. 6, i AVS-EU-partnerskabsaftalen har Kommissionen forpligtet sig til at finde frem til alle alternative muligheder for, at de lande, der ikke er blandt de mindst udviklede lande, og som ikke har undertegnet en økonomisk samarbejdsaftale, kan nyde godt af en ny handelsramme, der giver mulighed for handelspræferencer, der mindst svarer til dem i Cotonou-aftalen;

Ændring 10

Forslag til forordning — ændringsretsakt Artikel 3 — stk. 1 a (nyt)

1a. På grundlag af de seneste sammenlignelige og korrigerede data, der er tilgængelige på tidspunktet for denne forordnings vedtagelse, fastlægger Kommissionen, hvilke begunstigede lande der opfylder kriterierne i stk. 1.

Ændring 11

Forslag til forordning — ændringsretsakt Artikel 3 — stk. 1 b (nyt)

1b. Kommissionen offentliggør hvert år en meddelelse i Den Europæiske Unions Tidende med angivelse af de begunstigede lande, der opfylder betingelserne i stk. 1.

Ændring 12

Forslag til forordning — ændringsretsakt Artikel 3 — stk. 2

2. Når et begunstiget land er omfattet af en præferenceaftale med Fællesskabet, der mindst indeholder alle de præferencer, som det pågældende land nyder godt af under arrangementet, udelukkes det fra listen over begunstigede lande; 2. Når et begunstiget land er omfattet af en præferenceaftale med Fællesskabet, går anvendelse af handelsaftalen forud for anvendelse af arrangementet, såfremt aftalen også effektivt gennemfører og i givet fald konsoliderer mindst alle de præferencer, som det pågældende land nyder godt af under arrangementet. En handelsaftale med Fællesskabet er ikke til hinder for opfyldelse af kriterierne for at være berettiget til den særlige ansporende ordning, der er fastsat i artikel 7 til 10;

Ændring 13

Forslag til forordning — ændringsretsakt Artikel 3 — stk. 3

3. Kommissionen underretter et begunstiget land om, at det er fjernet fra listen over begunstigede lande; 3. Hvis et land fjernes fra listen over begunstigede lande, underretter Kommissionen det pågældende land og Europa-Parlamentet herom;

Ændring 14

Forslag til forordning — ændringsretsakt Artikel 3 — stk. 3 a (nyt)

3a. For at fremme virkningen af dette arrangement yder Kommissionen hensigtsmæssig teknisk bistand til udviklingslandene, og især LCD-landene, med henblik på at opbygge den institutionelle og regulerende kapacitet, der skal til for at opnå fordelene ved international handel og GSP.

Ændring 15

Forslag til forordning — ændringsretsakt Artikel 5 — stk. 2

2. I forbindelse med de ordninger, der er anført i artikel 1, stk. 2, er de oprindelsesregler, der vedrører definitionen af begrebet varer med oprindelsesstatus, procedurer og hertil knyttede metoder for administrativt samarbejde, fastsat i forordning (EØF) nr. 2454/93. 2. I forbindelse med de ordninger, der er anført i artikel 1, stk. 2, er de oprindelsesregler, der vedrører definitionen af begrebet varer med oprindelsesstatus, procedurer og hertil knyttede metoder for administrativt samarbejde, fastsat i forordning (EØF) nr. 2454/93. Formen på og indholdet og procedurerne i systemet med oprindelsesbestemmelser vil blive underlagt regelmæssig revision med henblik på at evaluere dets virkninger for udnyttelsesgraden af GSP og på i højere grad bidrage til at fremme økonomisk udvikling.

Ændring 16

Forslag til forordning — ændringsretsakt Artikel 5 — stk. 3 a (nyt)

3a. Kommissionen prioriterer i WTO's regi harmonisering af oprindelsesregler, som indfører præferencebehandling af udviklingslandene og LCD-landene

Ændring 17

Forslag til forordning — ændringsretsakt Artikel 7 — stk. 3 a (nyt)

3a. Der ydes ligeledes teknisk bistand for at hjælpe udviklingslande, der er berettigede, med at opfylde kravene om ratificering og effektiv gennemførelse i den nye særlige ansporende ordning for bæredygtig udvikling og god regeringsførelse.

Ændring 18

Forslag til forordning — ændringsretsakt Artikel 8 — stk. 3

3. Kommissionen følger ratificeringen og den effektive gennemførelse af de konventioner, der er opført i bilag III. Inden udløbet af anvendelsesperioden for denne forordning og i god tid før drøftelserne om den næste forordning, forelægger Kommissionen en rapport for Rådet om, hvor langt ratificeringen af sådanne konventioner er nået, med henstillinger fra overvågningsorganerne. 3. Kommissionen følger ratificeringen og den effektive gennemførelse af de konventioner, der er opført i bilag III. Inden udløbet af anvendelsesperioden for denne forordning og i god tid før drøftelserne om den næste forordning, forelægger Kommissionen en rapport for Europa-Parlamentet og Rådet om, hvor langt ratificeringen og gennemførelsen af sådanne konventioner er nået i hvert enkelt af de lande, der nyder godt af den særlige ansporende ordning. Kommissionen vedlægger, hvor det er relevant , henstillinger fra overvågningsorganerne om, hvorvidt et bestemt land skal tage yderligere skridt til effektivt at gennemføre en konvention . I sin rapport evaluerer Kommissionen ligeledes, i hvor høj grad den særlige ansporende ordning har opfyldt sin målsætning, og henstiller eventuelt, at bilag III ændres.

Ændring 19

Forslag til forordning — ændringsretsakt Artikel 9 — stk. 1 — litra a

a) et land eller territorium opført i bilag I skal have indgivet en anmodning herom senest den 31. oktober 2008, og a) et land eller territorium opført i bilag I skal have indgivet en anmodning herom den 31. oktober 2008, og for så vidt angår de lande og territorier, der opfylder betingelserne i artikel 8, stk. 1 og 2, efter denne dato én gang om året , og

Ændring 20

Forslag til forordning — ændringsretsakt Artikel 10 — stk. 1

1. Kommissionen gennemgår anmodningen vedlagt de i artikel 9, stk. 2, nævnte oplysninger. Ved gennemgangen af anmodningen tager Kommissionen hensyn til konklusionerne fra relevante internationale organisationer og agenturer. Kommissionen kan stille ansøgerlandet andre spørgsmål, som den skønner nyttige, og kan efterprøve de indkomne oplysninger sammen med ansøgerlandet eller med enhver anden relevant kilde; 1. Kommissionen gennemgår anmodningen vedlagt de i artikel 9, stk. 2, nævnte oplysninger. Ved gennemgangen af anmodningen tager Kommissionen hensyn til konklusionerne fra relevante internationale organisationer og agenturer. Kommissionen kan stille ansøgerlandet andre spørgsmål, som den skønner nyttige, og efterprøver de indkomne oplysninger sammen med ansøgerlandet eller med enhver anden relevant kilde, bl.a. Europa-Parlamentet og repræsentanter for civilsamfundet, herunder arbejdsmarkedets parter;

Ændring 21

Forslag til forordning — ændringsretsakt Artikel 10 — stk. 3

3. Kommissionen underretter et ansøgerland om en afgørelse, der træffes i henhold til stk. 2. Hvis et land bliver omfattet af den særlige ansporende ordning, underrettes det om datoen for denne afgørelses ikrafttræden. Kommissionen offentliggør senest den 15. december 2008 i Den Europæiske Unions Tidende en meddelelse med en liste over de lande, der er omfattet af den særlige ansporende ordning for bæredygtig udvikling og god regeringsførelse; 3. Kommissionen underretter et ansøgerland om en afgørelse, der træffes i henhold til stk. 2. Hvis et land bliver omfattet af den særlige ansporende ordning, underrettes det om datoen for denne afgørelses ikrafttræden. Kommissionen offentliggør senest den 15. december 2008 i Den Europæiske Unions Tidende en meddelelse, der skal ajourføres én gang om året , med en liste over de lande, der er omfattet af den særlige ansporende ordning for bæredygtig udvikling og god regeringsførelse;

Ændring 22

Forslag til forordning — ændringsretsakt Artikel 10 — stk. 4

4. Hvis et ansøgerland ikke bliver omfattet af den særlige ansporende ordning, skal Kommissionen forklare grundene hertil, hvis landet anmoder herom . 4. Hvis et ansøgerland ikke bliver omfattet af den særlige ansporende ordning, skal Kommissionen forklare grundene hertil og underrette ansøgerlandet og Europa-Parlamentet herom .

Ændring 23

Forslag til forordning — ændringsretsakt Artikel 17 — stk. - 1 (nyt)

-1. Kommissionen fører regelmæssigt tilsyn med, at de begunstigede lande respekterer deres forpligtelser, og at ingen af begrundelserne i artikel 15, stk. 1 og 2, og artikel 16, stk. 1 og 2, for en midlertidig tilbagetrækning af præferenceordninger finder anvendelse. Den forelægger hvert år Europa-Parlamentet, Rådet og medlemsstaterne en rapport om midlertidige tilbagetrækninger.

Ændring 24

Forslag til forordning — ændringsretsakt Artikel 17 — stk. 1

1. Hvis Kommissionen eller en medlemsstat modtager oplysninger, som kan berettige midlertidig tilbagetrækning, og hvis Kommissionen eller en medlemsstat skønner, at der er tilstrækkeligt grundlag for en undersøgelse, underretter den udvalget og anmoder om konsultationer. Disse konsultationer skal finde sted inden for en frist på en måned. 1. Hvis Europa-Parlamentet , Kommissionen eller en medlemsstat modtager oplysninger, som kan berettige midlertidig tilbagetrækning, og hvis Europa-Parlamentet , Kommissionen eller en medlemsstat skønner, at der er tilstrækkeligt grundlag for en undersøgelse, underretter den udvalget og Europa-Parlamentet og anmoder om konsultationer. Disse konsultationer skal finde sted inden for en frist på en måned.

Ændring 25

Forslag til forordning — ændringsretsakt Artikel 17 — stk. 2

2. Efter konsultationerne kan Kommissionen inden for en frist på en måned og efter proceduren i artikel 27, stk. 5, beslutte at iværksætte en undersøgelse. 2. Efter konsultationerne kan Kommissionen inden for en frist på en måned og efter proceduren i artikel 27, stk. 5, beslutte at iværksætte en undersøgelse. På grundlag af artikel 15, stk. 1, litra a), iværksætter Kommissionen automatisk en undersøgelse i alle tilfælde, hvor ILO's udvalg for gennemførelse af standarder behandler et modtagerland, der ikke overholder de grundlæggende arbejdsstandarder, i et særligt afsnit;

Ændring 26

Forslag til forordning — ændringsretsakt Artikel 18, stk. 3

3. Kommissionen indhenter alle de oplysninger, den skønner nødvendige, herunder de foreliggende vurderinger, kommentarer, afgørelser, henstillinger og konklusioner fremsat af FN's, ILO's og andre kompetente internationale organisationers relevante tilsynsorganer. Disse oplysninger skal tjene som udgangspunkt for undersøgelsen af, om midlertidig tilbagetrækning er berettiget af de i artikel 15, stk. 1, litra a), anførte årsager. Kommissionen kan efterprøve de indkomne oplysninger sammen med erhvervsdrivende og det berørte begunstigede land. 3. Kommissionen indhenter alle de oplysninger, den skønner nødvendige, herunder de foreliggende vurderinger, kommentarer, afgørelser, henstillinger og konklusioner fremsat af de øvrige EU-institutioner og FN's, ILO's og andre kompetente internationale organisationers relevante tilsynsorganer. Disse oplysninger skal tjene som udgangspunkt for undersøgelsen af, om midlertidig tilbagetrækning er berettiget af de i artikel 15, stk. 1, litra a), anførte årsager. Kommissionen kan efterprøve de indkomne oplysninger sammen med erhvervsdrivende, repræsentanter for civilsamfundet, herunder arbejdsmarkedets parter , og det berørte begunstigede land.

Ændring 27

Forslag til forordning — ændringsretsakt Artikel 19, stk. 1

1. Kommissionen forelægger en rapport om sine resultater for udvalget. 1. Kommissionen forelægger en rapport om sine resultater for udvalget og Europa-Parlamentet .

Ændring 28

Forslag til forordning — ændringsretsakt Artikel 19, stk. 4

4. Såfremt Kommissionen finder det nødvendigt at foranstalte midlertidig tilbagetrækning, forelægger den et passende forslag for Rådet, der inden for en frist på to måneder træffer afgørelse herom med kvalificeret flertal. I det i stk. 3 omhandlede tilfælde forelægger Kommissionen sit forslag ved udløbet af den periode, der er omhandlet i det pågældende stykke. 4. Såfremt Kommissionen finder det nødvendigt at foranstalte midlertidig tilbagetrækning, forelægger den efter at have informeret Europa-Parlamentet herom et passende forslag for Rådet, der inden for en frist på to måneder træffer afgørelse herom med kvalificeret flertal. I det i stk. 3 omhandlede tilfælde forelægger Kommissionen sit forslag ved udløbet af den periode, der er omhandlet i det pågældende stykke.

Ændring 29

Forslag til forordning — ændringsretsakt Artikel 20 — stk. 7

7. Når det som følge af usædvanlige omstændigheder, der kræver øjeblikkelig indgriben, er umuligt at foretage en undersøgelse, kan Kommissionen efter at have underrettet udvalget træffe enhver strengt nødvendig forebyggende foranstaltning; 7. Når det som følge af usædvanlige omstændigheder, der kræver øjeblikkelig indgriben, er umuligt at foretage en undersøgelse, kan Kommissionen efter at have underrettet udvalget og Europa-Parlamentet træffe enhver strengt nødvendig forebyggende foranstaltning;

Ændring 30

Forslag til forordning — ændringsretsakt Artikel 21

Såfremt importen af varer, der er opført i bilag I til EF-traktaten, giver eller truer med at give alvorlige forstyrrelser for markederne i Fællesskabet, navnlig for en eller flere regioner i den yderste periferi, eller for disse markeders reguleringsmekanismer, kan Kommissionen på eget initiativ eller efter anmodning af en medlemsstat suspendere præferenceordningerne for de pågældende varer efter at have konsulteret forvaltningskomitéen for den relevante fælles markedsordning. Såfremt importen af varer, der er opført i bilag I til EF-traktaten, giver eller truer med at give alvorlige forstyrrelser for markederne i Fællesskabet, navnlig for en eller flere regioner i den yderste periferi, eller for disse markeders reguleringsmekanismer, kan Kommissionen på eget initiativ eller efter anmodning af en medlemsstat eller Europa-Parlamentet suspendere præferenceordningerne for de pågældende varer efter at have konsulteret forvaltningskomitéen for den relevante fælles markedsordning.

Ændring 31

Forslag til forordning — ændringsretsakt Artikel 22 — stk. 1

1. Kommissionen underretter snarest muligt det berørte begunstigede land om enhver afgørelse, der træffes i overensstemmelse med artikel 20 eller 21, inden afgørelsen får virkning. Kommissionen underretter også Rådet og medlemsstaterne herom. 1. Kommissionen underretter snarest muligt det berørte begunstigede land om enhver afgørelse, der træffes i overensstemmelse med artikel 20 eller 21, inden afgørelsen får virkning. Kommissionen underretter også Europa-Parlamentet , Rådet og medlemsstaterne herom.

Ændring 32

Forslag til forordning — ændringsretsakt Artikel 22 — stk. 2

2. Enhver medlemsstat kan indbringe en afgørelse, der træffes i overensstemmelse med artikel 20 eller 21, for Rådet inden for en frist på en måned. Rådet kan inden for en frist på en måned med kvalificeret flertal træffe en anden afgørelse; 2. Enhver medlemsstat eller Europa-Parlamentet kan indbringe en afgørelse, der træffes i overensstemmelse med artikel 20 eller 21, for Rådet inden for en frist på en måned. Rådet kan inden for en frist på en måned med kvalificeret flertal træffe en anden afgørelse. Rådet informerer i givet fald ansøgerlandet og Europa-Parlamentet om sin afgørelse;

Ændring 33

Forslag til forordning — ændringsretsakt Artikel 25 — litra e

e) til opstillen af listen over begunstigede lande senest den 15. december 2008 i henhold til artikel 10, (e) til opstillen af listen over begunstigede lande senest den 15. december 2008, der skal ajourføres én gang om året i henhold til artikel 10,

Ændring 34

Forslag til forordning — ændringsretsakt Artikel 26 a (ny)

Artikel 26 a 1. Kommissionen forelægger regelmæssigt Europa-Parlamentet: a) statistikker over samhandelen mellem Den Europæiske Union og de begunstigede GSP-lande b) status for ratificering og gennemførelse af konventionerne i bilag III i hvert enkelt af de lande, der nyder godt af den særlige ansporende ordning. Kommissionen inkluderer eventuelt henstillinger om, hvorvidt et bestemt land skal tage yderligere skridt til effektivt at gennemføre en konvention c) relevante oplysninger om de fremskridt, der er gjort med henblik på opfyldelse af millenniumudviklingsmålene, navnlig i LDC-landene . 2. Kommissionen udarbejder en konsekvensanalyse af virkningerne af GSP for perioden 1. januar 2006 til 31. december 2009. Denne analyse fremsendes til udvalget, Europa-Parlamentet og Det Europæiske Økonomiske og Sociale Udvalg senest den 1. marts 2010. 3. Kommissionen fastlægger efter høring af udvalget indholdet af konsekvensanalysen som omhandlet i stk. 2, som skal indeholde de begunstigede landes synspunkter, og under alle omstændigheder mindst følgende elementer: — en detaljeret statistisk analyse af GSP-udnyttelsesgraderne for hvert enkelt land og et afsnit, der indeholder en sammenligning med foregående år — en evaluering af gradueringens sociale og handelsrelaterede følger for graduerede lande — en foreløbig evaluering af fremtidige gradueringers følger for de lande, der efter al sandsynlighed vil blive gradueret i den næste forordning — en analyse af de potentielle følger af en udvidelse af ordningen i form af en forhøjelse af præferencemargenen for følsomme varer og/eller en overførsel af følsomme varer til kategorien ikke-følsomme varer — en evaluering af denne forordnings bidrag til opnåelsen af millenniumudviklingsmålene, navnlig i LCD-landene. 4. Kommissionen forelægger Europa-Parlamentet en særberetning ved afslutningen på Doha-udviklingsrunden, hvor den undersøger forhandlingernes indvirkning på den ordning, der er fastlagt i denne forordning, og under henvisning til de foranstaltninger, der skal vedtages for at sikre en effektiv GSP-ordning.

Ændring 39

Forslag til forordning — ændringsretsakt Artikel 27 — stk. 3

3. Udvalget undersøger, hvilke virkninger arrangementet har haft, på grundlag af en beretning fra Kommissionen, der omfatter perioden fra 1. januar 2009 . Denne beretning omhandler alle de præferenceordninger, der er nævnt i artikel 1, stk. 2, og forelægges i god tid før drøftelserne om den næste forordning. 3. Udvalget undersøger, hvilke virkninger arrangementet har haft, på grundlag af en beretning fra Kommissionen, der omfatter perioden fra 1. januar 2006 . Denne beretning indeholder en undersøgelse med evaluering af virkningerne, der mindst omfatter følgende punkter: — en sammenlignende undersøgelse af udnyttelsesgraden for GSP under denne og de tidligere forordninger med henblik på at identificere de positive og negative tendenser, — en evaluering af virkningerne af gradueringen i fattigdomsindikatorerne for de berørte lande, — en sammenlignende undersøgelse af den præferencebehandling, som GSP og de økonomiske partnerskabsaftaler indrømmer. Beretningen indeholder alle de præferenceordninger, der er nævnt i artikel 1, stk. 2, og forelægges i god tid før drøftelserne om den næste forordning.

Ændring 36

Forslag til forordning — ændringsretsakt Artikel 29 — stk. 2 a (nyt)